இந்த தளம் சென்றவுடன் பிரபஞ்சத்தின் ஒரு காட்சி தெரிகிறது. பின்னர், நம் மவுஸின் சக்கரத்தைச் சுழற்ற,நாம் பிரபஞ்சத்தின் உள்ளும் வெளியுமாகச் செல்ல முடிகிறது. இதில் உயிரினங்கள், பொருட்கள், அண்ட சராசரங்களில் உள்ள கோளங்கள் என எத்தனையோ காட்டப்படுகின்றன. ஏதாவது ஒன்று குறித்து தெரிந்து கொள்ள விரும்புகிறீர்களா! உடனே கர்சரை அந்தப் பொருள் அருகே கொண்டு சென்று நிறுத்துங்கள். உடனே சிறிய கட்டத்தில் அந்தப் பொருள் குறித்த விளக்கம் கிடைக்கும். அண்டம் தொடங்கியதில் ஆரம்பித்தால், மனித இனம் தோன்றிய நாள், இன்றைய நிலை என வேகமாக உள்ளே செல்லலாம். சில வேளைகளில் பயமாகவும் உள்ளது. பிரமிப்பாக இருப்பதால் தான், மிகப் பெருமையாக நம்மைப் பற்றி எண்ணிக் கொண்டிருப்பதெல்லாம் வீண் என்ற சிந்தனை நமக்குத் தோன்றுகிறது. பிரபஞ்ச வெளியில் நாம் ஓர் அற்பப் பதர் என்ற எண்ணம் உருவாகிறது. இருப்பினும் நாம் ஓர் அதிசய உருவாக்கம் என்ற எண்ணமும் ஏற்படுகிறது.